

 **ДО**

####

####  КОМИСИЯ ПО ФИНАНСОВ НАДЗОР

 **ул. ”Будапеща” № 16**

 **“БЪЛГАРСКА ФОНДОВА БОРСА”**

 **ул. ”Три уши” № 6, ет. 5**

 **ОБЩЕСТВЕНОСТТА**

**чрез информационна медия „Х3NEWS”**

 **ЦЕНТРАЛЕН ДЕПОЗИТАР**

 **ул. “Три уши“ № 6, ет. 4**

##  С О Ф И Я

ОТНОСНО: Свикване на годишно Редовно Общо събрание на акционерите на ХД ”ДУНАВ” АД – гр. Враца по реда на чл.223, от ТЗ, във връзка с чл.115, ал.4 и ал.5 от ЗППЦК.

Уважаеми дами и господа,

Съвета на директорите на Холдингово дружество “ДУНАВ“ АД – град Враца свиква Редовно годишно Общо събрание на акционерите на 27.06.2024 година. На основание чл.115, ал.5 от Закона за публичното предлагане на ценни книжа, Ви уведомяваме за дневния ред и проектите за решения, включени в поканата до акционерите, която ще бъде обнародвана в Търговския регистър и прилагаме материалите по чл.224 от Търговския закон, свързани с дневния ред на Общото събрание на акционерите с молба да им бъде дадена публичност

Съветът на директорите (**СД**) на Холдингово дружество „ДУНАВ” АД – гр. Враца
(**ХД „ДУНАВ“ АД** или „**Дружеството**), на основание чл. 223, ал. 4 от ТЗ и чл. 115 от ЗППЦК, насрочва Редовно Общо събрание на акционерите („**ОСА**“) за 2024 г. на **30.06.2025 г.**, от 11:00 часа (8:00 UTC), в седалището на ХД „ДУНАВ“ АД в гр. Враца, ул. „Стоян Кялъчев“ № 6, ет.2, уникален идентификационен код на събитието – 2025ОС01-1100015988, ISIN код на емисията: BG1100015988, при следния дневен ред:

**1. Доклад за дейността на ХД „ДУНАВ” АД през 2024 г.**

*Проект за решение:* ОСА приема Доклада за дейността на ХД „ДУНАВ” АД през 2024 г.

**2. Отчет на Директора за връзки с инвеститорите за 2024 г.**

*Проект за решение:* ОСА приема отчета на директора за връзки с инвеститоритеза 2024 г.

**3. Приемане на одитирания Годишен финансов отчет на ХД “ДУНАВ“ АД за 2024 г. и одиторския доклад.**

*Проект за решение*: ОСА приема одитирания Годишен финансов отчет на
ХД „ДУНАВ“ АД за 2024 г. и одиторския доклад.

**4. Разпределяне на резултата на ХД „ДУНАВ“ АД за 2024 г. Решение за покриване на загубата за 2024 г.**

*Проект за решение:* ОСА приема/не приема предложението на СД за покриване на загубата за 2024 г. в размер на 117 000 лв. да бъде покрита от неразпределена печалба от минали години. (чл.246, ал.2 и ал.3 от ТЗ)

**5. Решение за изплащане на дивидент за 2024 г. от ХД „ДУНАВ“ АД.**

*Проект за решение:* ОСА приема решение да не се раздава дивидент за 2024 г.

**6. Освобождаване от отговорност членовете на Съвета на директорите на
ХД „ДУНАВ“ АД за дейността им през 2024 г.**

*Проект за решение*: ОСА освобождава от отговорност членовете на Съвета на директорите на ХД „ДУНАВ“ АД за дейността им през 2024 г. в състав: г-н Петър Веселинов Аврамов, г-н Стефан Петков Лазаров, г-жа Марийка Стоянова Костадинова и г-н Людмил Малинов Еленков.

**7. Промени в състава на Съвета на директорите.**

*Проект за решение*: ОСА приема /не приема, предложението на СД за промени в състава на Съвета на директорите.

**8. Избор на лице, което общото събрание оправомощава да сключи договор с членовете на Съвета на директорите (чл.244, ал.7 от ТЗ).**

 *Проект за решение:* ОСА приема предложението на СД за избора на лице, което да сключи договор с членовете на Съвета на директорите.

**9. Определяне на възнаграждението на членовете на Съвета на директорите и Изпълнителния директор на ХД „ДУНАВ“ АД, и срока, за който е дължимо.**

*Проект за решение:* ОСА определя възнаграждението на членовете на Съвета на директорите и Изпълнителния директор на ХД „ДУНАВ“ АД и срока, за който са дължими, съгласно предложението на СД, съдържащо се в материалите за общото събрание.

**10. Определяне на гаранциите за управлението на членовете на Съвета на директорите и Изпълнителния директор на ХД „ДУНАВ“ АД.**

*Проект за решение:* ОСА определя гаранциите за управлението на членовете на Съвета на директорите и Изпълнителния директор на ХД „ДУНАВ“ АД, съгласно предложението на СД, съдържащо се в материалите за общото събрание.

**11. Приемане на Доклада за прилагане и изпълнение на политиката за възнагражденията на ХД „ДУНАВ“ АД – гр. Враца за 2024 г. и прилагане за 2025 г. (чл.12 от Надедба №48).**

*Проект за решение:* ОСА приема Доклада за прилагане и изпълнение на политиката за възнагражденията на ХД „ДУНАВ“ АД за 2024 г. и прилагане за 2025 г.

**12. Приемане Отчета (Доклада) за дейността на Одитния комитет на
ХД „ДУНАВ“ АД за Годишен Финансов отчет – 2024 г.**

*Проект за решение:* ОСА приема Отчета (Доклада) за дейността на Одитния комитет на ХД „ДУНАВ“ АД (на основание чл.108, ал.1, т.8 от ЗНФО) за Годишен финансов отчет – 2024 г.

**13. Избор на Одитен комитет на ХД „ДУНАВ“ АД.**

*Проект за решение:* ОСА приема предложените лица от СД за членове на Одитния комитет на ХД „ДУНАВ“ АД - г-жа Клавдия Иванова Луканова, г-жа Камелия Борисова Лазарова и г-жа Илияна Венелинова Иванова с мандат 3 години и определяне на възнаграждението им и срока за който са дължими, съгласно предложението на Съвета на директорите, съдържащо се в материалите за общото събрание.

**14. Избор на дипломиран експерт – счетоводител (регистриран одитор) на ХД „ДУНАВ“ АД за 2024 г.**

*Проект за решение:* ОСА избира за дипломиран експерт-счетоводител (регистриран одитор) на ХД „ДУНАВ“ АД за 2025 година, съгласно предложението на СД, по препоръка на Одитния комитет – „ФИНСТАБ“ ООД с регистрационен № 104, с регистрирани одитори:

1. Трифонка Йонкова Велева – дипломиран експерт-счетоводител, вписан като регистриран одитор под № 0097.

2. Денислав Василев Велев - дипломиран експерт-счетоводител, вписан като регистриран одитор под № 0651.

**15. Разни.**

Поканват се всички акционери на ХД „ДУНАВ“ АД да вземат участие лично или чрез представител.

Всеки акционер има право да участва в ОСА като всяка 1 акция дава право на 1 глас. Общият брой акции са 215 000 бр. към датата на свикване на събранието.

Писмените материали за събранието са на разположение на акционерите в офиса на ХД „ДУНАВ“ АД в гр. Враца, ул. „Стоян Кялъчев” № 6, ет. 2, всеки работен ден от 08:00 до 17:00 часа. Поканата заедно с писмените материали по точките от дневния ред на събранието са публикувани на електронната страница на ХД ”ДУНАВ” АД – https://www.holding-dunav.com/?lang=bg&r=home/t114 за времето от обявяването на поканата в Търговския регистър до приключването на общото събрание.

Лицата, притежаващи заедно или поотделно най-малко 5 на сто от капитала на ХД „ДУНАВ” АД, могат да искат включването на въпроси и да предлагат и правят предложения за решения по вече включени въпроси в дневния ред на общото събрание по реда на чл.223а от Търговския закон. Не по-късно от 15 дни преди откриването на събранието тези акционери представят за обявяване в търговския регистър списък на въпросите, които ще бъдат включени в дневния ред и предложенията за решенията. С обявяването в търговския регистър въпросите се смятат включени в предложения дневен ред. Най-късно на следващия работен ден след обявяването, акционерите представят списъка от въпроси, предложенията за решения и писмените материали по седалището и адреса на управление на ХД „ДУНАВ“ АД, на Комисията за финансов надзор и на регулирания пазар, на който са допуснати акциите до търговия. Дружеството е длъжно да актуализира поканата и да я публикува заедно с писмените материали по реда на чл. 100т, ал. 1 и 3 от ЗППЦК незабавно, но не по-късно от края на работния ден, следващ деня на получаване на уведомлението за включване на въпросите и предложенията за решения в дневния ред.

При спазване на изискванията на закона, като ограничението по чл. 118, ал. 3 от ЗППЦК се прилага съответно, акционерите могат да правят предложения по същество за решения по всеки въпрос, включен в дневния ред на общото събрание, като крайният срок за упражняване на това право е до прекратяване на разискванията по този въпрос преди гласуване на решението от общото събрание.

По време на общото събрание, акционерите на ХД „ ДУНАВ“ АД имат право да поставят въпроси по всички точки от дневния ред, както и въпроси относно икономическото и финансовото състояние и търговската дейност на ХД „ДУНАВ“ АД, независимо дали последните са свързани с дневния ред, освен за обстоятелства, които представляват вътрешна информация. Членовете на Съвета на директорите и Изпълнителния директор са длъжни да отговарят вярно, изчерпателно и по същество на тези въпроси.

Регистрацията на акционерите ще се извършва в деня на общото събрание от 10:00 часа и ще завърши в 11:00 часа (съответно от 07:00 до 08:00 UTC).

За регистрация и участие в ОСА физическите лица – акционери представят документ за самоличност. Юридическите лица – акционери представят заверено копие на актуално удостоверение за търговска регистрация, както и документ за самоличност на законния представител.

Права за гласуване чрез пълномощник: В случай на представителство на акционер в общото събрание е необходимо представянето и на изрично нотариално заверено пълномощно за конкретното общо събрание със съдържание по чл.116, ал.1 от ЗППЦК. В случаите, когато юридическо лице не се представлява от законния си представител, пълномощникът представя документ за самоличност, заверено копие на актуално удостоверение за търговска регистрация на съответното дружество-акционер и изрично нотариално заверено пълномощно за конкретното общо събрание със съдържание по чл.116, ал.1 от ЗППЦК.

В случай на представителство на акционер на дружеството от юридическо лице – пълномощник се представя освен документ за самоличност на представляващия дружеството-пълномощник, заверено копие на актуално удостоверение за търговска регистрация на съответното дружество-пълномощник и изрично нотариално заверено пълномощно за конкретното общо събрание със съдържанието по чл.116, ал.1 от ЗППЦК.

В случаите на упълномощаване по чл.115г, ал.1, изречение второ от ЗППЦК, акционерът трябва изрично да е посочил начина на гласуване по всяка точка от дневния ред.

На основание чл.116, ал.4 от ЗППЦК, преупълномощаването с правата предоставени на пълномощника съгласно даденото му пълномощно е нищожно, както и пълномощното дадено в нарушение на разпоредбата на чл.116, ал.1 от ЗППЦК.

Образецът на писменото пълномощно, заедно с материалите за общото събрание е на разположение и на интернет страницата на ХД „ДУНАВ“ АД: https://www.holding-dunav.com/?lang=bg&r=home/t114. При поискване, образец на писменото пълномощно се представя на акционерите и след свикването на събранието.

Всеки, който представлява акционер/и в Общото събрание на акционерите, следва да уведоми ХД „ДУНАВ“ АД най-късно 2 (два) дни преди деня на Общото събрание. Дружеството ще получава и приема за валидни уведомления и пълномощни по електронен път на следната електронна поща: dunav\_vraca@abv.bg.

Гласуването чрез кореспонденция и електронни средства не е допустимо, съгласно действащия устав на ХД „ДУНАВ” АД.

На основание чл.115б, ал.1 от ЗППЦК, правото на глас в общото събрание се упражнява от лицата, вписани като такива с право на глас в централния регистър на ценни книжа (Централен депозитар) 14 дни преди датата на общото събрание или към **16.06.2025** год., съответно за втората дата при условията на спадащ кворум съгласно чл. 227 от Търговския закон е към **02.07.2025 г.** Само лицата, вписани като акционери на ХД „ДУНАВ“ АД на съответната дата имат право да участват и гласуват в общото събрание.

При липса на кворум на първата обявена дата за ОСА, на основание чл. 227, ал. 3 от ТЗ, общото събрание ще се проведе на **16.07.2025 г.** от 11:00 часа (08:00 UTC), на същото място и при същия дневен ред. В дневния ред на новото заседание не могат да се включват точки по реда на чл. 223а от ТЗ.

Годишният финансов отчет към 31.12.2024 г. и приложенията към него са представени на КФН, БФБ и обществеността в .xhtml чрез системата на Х3NEWS на 28.03.2025 г.

Горепосоченият отчет е публикуван и на интернет страницата на дружеството [www.holding-dunav.com](http://www.holding-dunav.com), които са неразделна част от Материалите за ОСА – 30.06.2025 г.

ХД “ДУНАВ“ АД – град Враца публикува поканата за ОСА заедно с писменните материали при условията и по реда на чл.100т, ал.1, ал.3 и ал.4 от ЗППЦК едновременно на КФН, БФБ и обществеността чрез интегрираната информационна система „X3News“, а на Централен депозитар АД чрез https:/enter.csd-bg.bg. Информацията се разкрива на обществеността по начин, който осигурява достигането й до възможно най-широк кръг лица едновременно, и по начин, който не ги дискриминира.

Приложение:

1. Покана за редовно годишно ОСА – 30.06.2025 г.

2. Протокол от 20.03.2025 от заседание на Съвета на директорите на ХД „ДУНАВ“ АД за приемане на ГФО и Годишния доклад за дейността на ХД „ДУНАВ“АД за 2024 г.

3. Протокол от 07.05.2025 г. от заседание на Съвета на директорите на ХД „ДУНАВ“ АД за свикване на редовно годишно общо събрание на акционерите и образец на пълномощно.

4. Писмени материали – Проект за решения за Редовното годишно общо събрание на акционерите – 30.06.2025 г.

5. Образец на пълномощно за ОСА – 30.06.2025 г.

6. Одитиран ГФО – 2024, Одиторски доклад, Декларация от одитора, Годишен Доклад за дейността на ХД „ДУНАВ“ АД през 2024 година, Доклад за прилагане и изпълнение на Политиката за възнагражденията на ХД „ДУНАВ“ АД за 2024 г. прилагане за 2025 г.

7. Отчет за дейността на Директора за връзки с инвеститорите през 2024 г.

8. Отчет /Доклад/ за дейността на Одитния комитет на ХД „ДУНАВ“ АД за ГФО – 2024 г.

9. Препоръка от Одитния комитет за избор на експерт-счетоводител на дружеството за 2025 г.

 С УВАЖЕНИЕ:

 ИЗП. ДИРЕКТОР:……………………….

 /Стефан Лазаров/